## Emergències acull una jornada impulsada per l’Agència Espacial Europea amb els últims avanços de l’ús de satèl·lits en protecció civil i gestió de desastres naturals

*** El director general d’Innovació en Emergències participa en una taula sobre satèl·lits i IA aplicats a situacions de catàstrofe
* El consorci europeu Safeplace aborda a l’Eliana la transmissió ràpida de dades crucials en la primera fase de les emergències**

El Centre de Coordinació d’Emergències de la Generalitat acull una jornada impulsada per l’Agència Espacial Europea (AEE) al voltant dels últims avanços de l’ús de satèl·lits en protecció civil i gestió de desastres naturals.

La Conselleria d’Emergències i Interior participa com a usuari a través de l’Agència Valenciana de Seguretat i Resposta a les Emergències (AVSRE), que oferix també les seues instal·lacions de l’Eliana per a celebrar esta jornada organitzada pel consorci europeu Safeplace.

Així mateix, el director general d’Innovació en Emergències, Raúl Quílez, participa en la taula redona ‘Innovació des de l’espai: satèl·lits i intel·ligència artificial (IA) al servici de les emergències’, juntament amb representants de l’AEE i del director de Sistemes i Aplicacions de l’Agència Espacial Espanyola, Nicolás Martín.

El consorci Safeplace, finançat per l’AEE, reunix nou empreses de Bèlgica i Espanya especialitzades en sistemes d’ajuda en gestió d’emergències i aborda la transmissió ràpida de dades crucials en la primera fase de les catàstrofes.

Safeplace partix de la base que la ràpida transmissió de dades crucials és fonamental en situacions d’emergència, per la qual cosa se centra a proporcionar informació detallada, precisa i específica als equips de primera intervenció.

En concret, desenrotlla ferramentes avançades per a donar suport als equips d’intervenció en casos d’inundacions, terratrémols, incendis, fugues de gas i altres incidents químics.

Durant la jornada celebrada en el Centre de Coordinació d’Emergències, s’ha dut a terme una demostració pràctica de Safeplace centrada en un incendi, a on s’ha escenificat el treball d’un assistent digital o *chatbot* en la detecció i seguiment d’incendis forestals, l’elaboració de mapes de risc o els pronòstics de propagació del foc.

Fecha: 12/11/2025